टाइप 2 डायबिटीज के इलाज के लिये कुछ दवाइयाँ ऐसी है जो बीटा सेल्स से इन्सुलिन निकालती है। शुरुआत में यदि थकी हुई बीटा सेल्स से अधिक कार्य कराया जाये तो शुगर कन्ट्रोल हो जाती है लेकिन इन दवाइयों से भविष्य में बीटा सेल्स की क्षमता कम हो सकती है। वहीं अनेक दवाइयाँ इन्सुलिन की सक्रियता बढ़ा कर बीटा सेल्स की लाइफ को बढ़ाती है। यदि डायग्नोसिस के समय से इन्सुलिन की सक्रियता को दवा एवम् एक्सरसाइज़ से बढ़ाया जाये तो इसके लाभ लम्बे समय तक बने रहते हैं। डायबिटीज़ के प्रथम 10 वर्ष गोल्डन पीरियड है। इस समय अपनी सर्वश्रेष्ठ चिकित्सा करें, यही वह फार्मुला है जिससे डायबिटीज़ के साथ स्वस्थ रहा जा सकता है।